முதுகலைத் தமிழிலக்கியம் பயின்று, தினமணியில் உதவி ஆசிரியராகப் பணியாற்றிக் கொண்டே, நத்தத்திற்கும் மதுரைக்கும் தினந்தோறும் பயணம் செய்யும் நேரத்தில் படித்து, முதல் நாள் சென்னையில் தேர்வெழுதி விட்டு இரவு பயணித்து மதுரை சென்று அலுவலகப் பணிகளை முடித்து, மறுநாள் சென்னையில் தேர்வெழுதி… இப்படித் தனது கடின உழைப்பால் முதல் தமிழ் மொழி ஐ.ஏ.எஸ். என்ற மகுடம் தாங்கியுள்ள ஆர். பாலகிருஷ்ணன் ஐ.ஏ.எஸ். அவர்களின் வெற்றிக் கதை உழைப்பின் பெருமையையும், தமிழின் வளத்தையும் உலகுக்குச் சொல்கிறது. தமிழில் தேர்வெழுதுவதால் நமது கருத்துக்களை, நிலைப்பாட்டை முழுமையாக வெளிப்படுத்த வேண்டிய பொதுக் கட்டுரைத் தாளில் அதிக மதிப்பெண்கள் பெற வாய்ப்புள்ளது.